**«KMF(ҚМФ)» МҚҰ» АҚ**

 **Директорлар кеңесімен**

 **«БЕКІТІЛДІ»**

 **2024 жылғы «18» қыркүйектегі**

 **№2 хаттама**



**«KMF(ҚМФ)» МҚҰ» АҚ**

 **үлестес тұлғалары және мәміле жасауға**

**мүдделілігі туралы ақпарат беру**

**қағидалары**

**Алматы қ.,**

**2024 ж.**

 **МАЗМҰНЫ**

[**1-тарау. Жалпы ережелер** 3](#_Toc189489333)

[**2-тарау. Қоғамның үлестес тұлғалары** 3](#_Toc189489334)

[**3-тарау. Үлестес тұлғалар туралы мәліметтерді беруге қойылатын талаптар** 4](#_Toc189489335)

[**4-тарау. Мәміле жасауға мүдделілік** 5](#_Toc189489336)

[**5-тарау. Үлестес тұлғалармен мәміле жасасу кезіндегі жауапкершілік** 5](#_Toc189489337)

# **1-тарау. Жалпы ережелер**

1. Осы «KMF(ҚМФ)» МҚҰ» АҚ (бұдан әрі – Қоғам) үлестес тұлғалары және мәміле жасауға мүдделілігі туралы ақпарат беру қағидалары (бұдан әрі – Қағида) «Акционерлік қоғам туралы» Қазақстан Республикасының Заңына және Қоғам Жарғысына сәйкес әзірленген құжат болып табылады.
2. Қағида үлестес тұлғалар, мәміле жасауға мүдделілік туралы ақпаратты ұсыну тәртібін, талаптарын, үлестес тұлғалар туралы ақпарат берілетін нысанды, үлестес тұлғалармен мәміле жасаған кездегі жауапкершілікті айқындайды.
3. Осы Қағиданы, сондай-ақ ондағы өзгерістер және/немесе толықтыруларды Қоғамның Директорлар кеңесі бекітеді.
4. Осы Қағидада мынадай терминдер мен анықтамалар қолданылады:
5. **Акционер** — акцияның меншік иесі болып табылатын тұлға;
6. **Ірі акционер** — бір-бірімен жасалған келісім негізінде әрекет ететін, өзіне (жинақтап алғанда өздеріне) акционерлік қоғамның дауыс беретін акцияларының он және одан да көп пайызы тиесілі акционер немесе бірнеше акционер;
7. **Лауазымды адам** – директорлар кеңесінің мүшесі, атқарушы органның мүшесі немесе атқарушы органның функцияларын жеке-дара жүзеге асыратын тұлға;
8. **Үлестес тұлғалар** — тікелей және (немесе) жанама түрде шешімдерді айқындауға және (немесе) әрқайсысы (тұлғалардың бірі) қабылдайтын шешімге, оның ішінде жасалған мәмілеге орай ықпал етуге мүмкіндігі бар (өздеріне берілген өкілеттіктер шеңберінде бақылау және қадағалау функцияларын жүзеге асыратын мемлекеттік органдарды қоспағанда) жеке немесе заңды тұлғалар. Қоғамның үлестес тұлғаларының тізбесі «Акционерлік қоғамдар туралы» Қазақстан Республикасының Заңында белгіленеді;
9. **Корпоративтік хатшы** — Қоғамның Директорлар кеңесі қызметке тағайындаған және Қоғамның Директорлар кеңесі және (немесе) Басқарма мүшесі болып табылмайтын Қоғам қызметкері;
10. **Қоғамның заңды мекенжайы** – Қазақстан Республикасы, Алматы қаласы, 050000, Медеу ауданы, Нұрсұлтан Назарбаев даңғ., 50-үй.

# **2-тарау. Қоғамның үлестес тұлғалары**

5. Қоғамның үлестес тұлғасы мыналар:

1. ірі акционер;
2. Қоғамның тәуелсіз директорын қоспағанда, осы тармақтың 1), 3) және 8) тармақшаларында аталған жеке тұлғаның жақын туыстары, жұбайы (зайыбы), жұбайының (зайыбының) жақын туыстары;
3. Қоғамның немесе тәуелсіз директорды қоспағанда, осы тармақтың 1), 4), 5), 6), 6-1), 7), 8), 9) және 10) тармақшаларында аталған заңды тұлғаның лауазымды адамы;
4. қоғамның iрi акционерi не лауазымды адамы болып табылатын тұлғаның бақылауындағы заңды тұлға;
5. қоғамның iрi акционерi не лауазымды адамы болып табылатын тұлға оған қатысты iрi акционер болып табылатын не мүлiктегi тиiстi үлеске құқығы бар болатын заңды тұлға;
6. оған қатысты алғанда қоғам iрi акционер болып табылатын не мүлiктегi тиiстi үлеске құқығы бар болатын заңды тұлға;

6-1) оған қатысты осы тармақтың 6) тармақшасында аталған заңды тұлға iрi акционері болып табылатын немесе мүлкіндегі тиiстi үлеске құқығы бар заңды тұлға;

1. қоғаммен бiрге үшiншi тұлғаның бақылауында болатын заңды тұлға;
2. қоғаммен шарт арқылы байланысы бар, қоғам қабылдайтын шешiмдердi сол шартқа сәйкес айқындауға құқылы тұлға;
3. дербес немесе өзiнiң үлестес тұлғаларымен жиынтықта қоғамның не осы тармақтың 1), 4), 5), 6), 6-1), 7), 8) және 10) тармақшаларында аталған заңды тұлғалардың дауыс беретiн акцияларының (ұйымның қатысу үлесінің) он және одан да көп пайызын иеленетiн, пайдаланатын және оларға билiк ететiн тұлға;
4. Қазақстан Республикасының заң актiлерiне сәйкес қоғамның үлестес тұлғасы болып табылатын өзге де тұлға.

6. Жеке тұлғаның үлестес тұлғасы мыналар:

1) жақын туыстары, жұбайы (зайыбы), жұбайының (зайыбының) жақын туыстары;

2) осы жеке тұлға және (немесе) осы тармақтың 1) тармақшасында көрсетілген тұлғалар ірі акционері (ірі қатысушысы) және (немесе) лауазымды адамы болып табылатын заңды тұлға;

3) жеке тұлғаның және (немесе) осы тармақтың 1) тармақшасында көрсетілген тұлғалардың бақылауында болатын заңды тұлға;

4) оған қатысты осы тармақтың 2) және 3) тармақшаларында көрсетілген заңды тұлғалар ірі акционерлер (ірі қатысушылар) болып табылатын немесе мүлiктегi тиiстi үлеске құқығы бар заңды тұлға;

5) осы тармақтың 2), 3) және 4) тармақшаларында көрсетілген заңды тұлғалардың лауазымды адамдары.

**3-тарау. Үлестес тұлғалар туралы мәліметтерді беруге қойылатын талаптар**

1. Қоғамның үлестес тұлғалары туралы мәліметтер қызметтік, коммерциялық немесе Қазақстан Республикасының заңнамасымен қорғалатын өзге де құпияны құрайтын ақпарат болып табылмайды.
2. Қоғам үлестес тұлғаларының есебiн Қоғамның акционерлері және лауазымды тұлғалары ұсынатын мәлiметтер негiзiнде жүргiзеді және қаржы есептілігі депозитарийінің интернет-ресурсында және қор биржасының интернет-ресурсында «Бағалы қағаздар рыногы туралы» Қазақстан Республикасының Заңында және уәкілетті органның нормативтік құқықтық актілерінде белгіленген тәртіппен ақпарат ашуға міндетті.
3. Қоғамның акционерлері және лауазымды тұлғалары Қоғамға қатысты үлестестік фактісі туындаған күннен бастап күнтізбелік 7 (жеті) күннің ішінде өзінің үлестес тұлғалары туралы мәліметті жазбаша түрде Қоғамның заңды мекенжайына және Корпоративтік хатшының электрондық поштасының мекенжайына жіберуге міндетті.
4. Үлестестіктің туындау фактісі ретінде лауазымға тағайындау, заңды тұлғалардың акцияларын (үлестерін) меншігіне алу, шарт жасау, туу, некеге тұру және тағы басқалары түсінілуі мүмкін.
5. Қоғамның үлестес тұлғалары туралы мәліметтерді Қоғамның акционерлері және лауазымды тұлғалары осы Қағиданың Қосымшасына сәйкес нысан бойынша ұсынады.
6. Акционерлік қоғамның үлестес тұлғалары туралы мәліметтерді ұсынуға арналған нысан (осы Қағидаға № 1 Қосымша) «Бағалы қағаздар рыногы туралы» Қазақстан Республикасы Заңының 102-бабы 2-тармағының 3) тармақшасына сәйкес Қазақстан Республикасы Ұлттық Банкі Басқармасының Қаулысымен бекітілген нысан негізінде жасалды.
7. Акционерлік қоғамның үлестес тұлғалары туралы мәліметтерді беруге арналған нысанда (осы Қағидаға № 1 Қосымша) көрсетілген ақпарат өзгерген және (немесе) толықтырылған жағдайда, Қоғамның акционерлері мен лауазымды тұлғалары осындай өзгерістер және (немесе) толықтырулар үшін негіздемелер туындаған күннен бастап күнтізбелік 7 (жеті) күн ішінде осындай өзгерістер және (немесе) толықтырулар туралы ақпаратты Қоғамның заңды мекенжайына және Корпоративтік хатшының электрондық поштасының мекенжайына жіберуге міндетті.
8. Корпоративтік хатшы Қоғамның акционерлерінен және лауазымды тұлғаларынан алынған ақпарат негізінде бүкіл Қоғамның үлестес тұлғаларының тізімі мен мәліметтерін жүргізеді және депозитарийдің интернет-ресурсында қаржылық есептілікті және қор биржасының интернет-ресурсында ақпаратты Қазақстан Республикасының заңнамасында белгіленген тәртіппен және мерзімде ашуды жүзеге асырады.

# **4-тарау. Мәміле жасауға мүдделілік**

1. Қоғамның үлестес тұлғалары, егер олар:
2. мәміле жасаушы тарап болса немесе оған өкіл немесе делдал ретінде қатысса;
3. мәміле жасаушы тарап болып табылатын немесе оған өкіл немесе делдал ретінде қатысатын заңды тұлғаның үлестес тұлғалары болса,

Қоғамның мәміле жасасуына мүдделі тұлғалары деп танылады.

1. Осы Қағиданың 14-тармағында көрсетілген тұлғалар үш жұмыс күні ішінде:
2. олардың мәмiле тараптары болып табылатындығы немесе оған өкiл немесе делдал ретiнде қатысатындығы туралы;
3. өздерімен үлестес заңды тұлғалар туралы, оның ішінде дербес немесе өздерінің үлестес тұлғаларымен жиынтықта, дауыс беретін акциялардың (үлестердің, пайлардың) 10 (он) және одан да көп пайызын иеленетін заңды тұлғалар туралы және органдарында өздері қызмет атқаратын заңды тұлғалар туралы;
4. өздері мүдделі болып танылуы мүмкін, өздеріне белгілі жасалған немесе ықтимал мәмілелер туралы ақпаратты

Басқарманың, Директорлар кеңесінің және Қоғамның Корпоративтік хатшысының назарына кез келген қолжетімді тәсілмен жеткізуге міндетті.

1. Жасалуына Қоғам мүдделі болатын мыналар мәміле болып табылмайды:
2. акционердiң қоғам акцияларын немесе басқа да бағалы қағаздарын сатып алуы, сондай-ақ қоғамның орналастырылған өз акцияларын сатып алуы жөнiндегi мәмiле;
3. банктiк, коммерциялық немесе заңмен қорғалатын құпияны қамтитын мәлiметтердi жария етпеу туралы мiндеттеме қабылдау жөнiндегi мәмiле;
4. үлгі нысаны Қазақстан Республикасының заңнамасында белгіленген, қоғамның өзінің үлестес тұлғасымен шарт жасасу;
5. Қазақстан Республикасының заңнамасына сәйкес қоғамды қайта ұйымдастыру және басқа да мәмілелер.

# 5-тарау. Үлестес тұлғалармен мәміле жасасу кезіндегі жауапкершілік

1. Қоғамның үлестес тұлғалардың қатысуымен мәмілелер жасау ерекшеліктері мен тәртібіне қойылатын талаптар Қазақстан Республикасының заңнамалық актілерінде белгіленеді, оларды сақтамау соттың кез келген мүдделі тұлғаның талап арызы бойынша мәмілені жарамсыз деп тануы үшін негіз болып табылады.
2. Мәміле жасасудың «Акционерлік қоғамдар туралы» Қазақстан Республикасының Заңында көзделген тәртібіне қойылатын талаптарын, сондай-ақ лауазымды адамдар қызметінің қағидаттарын бұза отырып қоғаммен мәміле жасалуына мүдделі тұлға қоғам алдында өзінің Қоғамға келтірген залалы мөлшерінде жауапты болады. Мәмілені бірнеше тұлға жасаған жағдайда олардың Қоғам алдындағы жауапкершілігі ортақ болады.
3. «Акционерлік қоғамдар туралы» Қазақстан Республикасының Заңында және Қоғамның Жарғысында белгіленген талаптарды бұза отырып қасақана ірі мәміле жасаған тұлғаның, егер мұндай талап пайдакүнемдік немесе жауапкершіліктен жалтару ниетінен туса, мәмілені жарамсыз деп тануды талап етуге құқығы жоқ.
4. Қоғамның лауазымды адамдары өздерінің іс-әрекеттерінен және (немесе) әрекетсіздігінен келтірілген зиян үшін және қоғамға келтірілген залалдар үшін:
5. қателесуге әкеп соқтыратын ақпарат немесе көрінеу жалған ақпарат беру;
6. «Акционерлік қоғамдар туралы» Қазақстан Республикасының Заңында белгіленген ақпарат беру тәртібін бұзу;
7. олардың жосықсыз іс-әрекеттері және (немесе) әрекетсіздігі нәтижесінде, оның ішінде олардың не олардың үлестес тұлғаларының қоғаммен осындай мәмілелер жасасу нәтижесінде пайда (табыс) табу мақсатында, қоғамға зиян келтіруге әкеп соқтырған, мүдделілік болуына орай жасалатын мәмілелерді жасасуды ұсыну және (немесе) жасасу туралы шешім қабылдау нәтижесінде келтірілген залалдарды қоса алғанда, бірақ олармен шектелмей қоғам мен акционерлер алдында Қазақстан Республикасының заңдарында белгіленген жауаптылықта болады.
8. Акционерлердің жалпы жиналысының шешімі негізінде қоғам немесе қоғамның дауыс беретін акцияларының бес және одан да көп пайызын иеленетін (жинақтап алғанда иеленетін) акционер (акционерлер) өз атынан лауазымды адамға оның қоғамға келтірген зиянды не залалдарды қоғамға өтеуі туралы, сондай-ақ, егер лауазымды адам жосықсыз әрекет еткен және (немесе) әрекет етпеген болса, қоғамға залал келтіруге әкеп соқтырған ірі мәмілелер және (немесе) мүдделілік болуына орай жасалатын мәмілелер жасасу туралы шешімдер (жасасуға ұсыныстар) қабылдау нәтижесінде алынған пайданы (табысты) лауазымды адамның және (немесе) оның үлестес тұлғаларының қоғамға қайтаруы туралы талап-арызбен сотқа жүгінуге құқылы.
9. Акционерлердің жалпы жиналысы шешімінің негізінде қоғам немесе қоғамның дауыс беретін акцияларының бес және одан да көп пайызын иеленетін (жинақтап алғанда иеленетін) акционер (акционерлер) өз атынан, қоғамның лауазымды адамына және (немесе) үшінші тұлғаға, егер осындай мәмілені жасасу және (немесе) жүзеге асыру кезінде қоғамның осы лауазымды адамы осындай үшінші тұлғамен келісім негізінде Қазақстан Республикасы заңнамасының, қоғамның жарғысы мен ішкі құжаттарының талаптарын немесе оның еңбек шартын бұза отырып әрекет етсе, қоғамның осы үшінші тұлғамен жасаған мәмілесі нәтижесінде қоғамға келтірілген залалдарды қоғамға өтеуі туралы талап-арызбен сотқа жүгінуге құқылы. Бұл жағдайда аталған үшінші тұлға және қоғамның лауазымды адамы қоғамға осындай залалдарды өтеу кезінде қоғамның ынтымақты борышкерлері ретінде әрекет етеді.

6-тарау. Қорытынды ережелер

1. Қазақстан Республикасының уәкілетті органы бекіткен Акционерлік қоғамның үлестес тұлғалары туралы мәліметтер беруге арналған нысанда көрсетілген ақпарат өзгерген жағдайда, ақпаратты Қоғамның акционерлері және лауазымды адамдары жаңа талаптарға сәйкес ұсынады.
2. Осы Қағидада реттелмеген мәселелер Қазақстан Республикасының қолданыстағы заңнамасының талаптарына сәйкес шешіледі.

«KMF(ҚМФ)» МҚҰ» АҚ үлестес тұлғалары және мәміле жасауға мүдделілігі туралы ақпарат беру қағидаларына № 1 Қосымша

**«KMF (ҚМФ)» микроқаржылық ұйымы» акционерлік қоғамының**

**үлестес тұлғалары туралы мәліметтер**

|  |  |
| --- | --- |
|  Эмиссиялық бағалы қағаздардың мемлекеттік тізілімінің деректеріне сәйкес жарияланған акциялар шығарылымының күні және халықаралық сәйкестендіру нөмірі (ISIN коды)  | Үлестес тұлғалар туралы мәліметтер берілетін күн **20\_\_ жылғы \_\_\_\_\_\_** |
| **ЖЕКЕ ТҰЛҒАЛАР** |
| **№** | **Тегі, аты, әкесінің аты** **(бар болса)** | **Туған күні,** *кк.аа.жж.* *форматында көрсетіледі* **жеке сәйкестендіру нөмірі (ЖСН)**  | **Үлестестікті тану үшін негіздеме**  | **Үлестестіктің пайда болу күні**  | **Резиденттік** | **Үлестестікті тану үшін негіздеме** |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |
| --- |
| **ЗАҢДЫ ТҰЛҒАЛАР**  |
| **№** | **Заңды тұлғаның толық атауы**  | **Заңды тұлғаны мемлекеттік тіркеу күні** *кк.аа.жж.* *форматында көрсетіледі* **және нөмірі, бизнес-сәйкестендіру нөмірі (БСН), заңды тұлғаның пошталық мекенжайы және нақты орналасқан жері**  | **Үлестестікті тану үшін негіздеме**  | **Үлестестіктің пайда болу күні** | **Резиденттік**  | **Үлестестікті тану үшін негіздеме**  |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |